 Bórípẹ nílẹ, á dire; ẹlẹwọn méjì yóò di dókítà ọmọwé Ọga agba to n dari ileeṣẹ ijọba to n mojuto awọn ẹwọn ni Ipinlẹ Eko, Ọgbẹni Tunde Ladipo, ni bii mẹtadinlọgọjọ 157 ẹlẹwọn ni yoo kọ idanwo aṣekagba ile iwe girama WASSCE to n bọ ni ipinlẹ naa. Bẹẹ naa ni o tun sọ pe awọn meji ni o n kawe lati gboye ọmọwe PhD ni fasiti NOUN bayii. Ẹka NOUN kan wa ni inu ọgba ẹwọn Kirikiri. Ladipo sọ fun awọn oniroyin wi pe iwe kika ti wa di oun amuyangan laarin awọn ẹlẹwọn ipinlẹ naa. Oga ọgba ẹwọn lEko, Tunde Ladipo ni awọn n sa ipa lati ri i pe awọn ẹlẹwọn naa ṣe daadaa ninu idanwo wọn Ninu awọn mẹtadinlọgọjọ naa, awọn mọkanlelaadorun wa lati ọgba ẹwọn Ikoyi, mejila wa lati ọgba ẹwọn ti obinrin ti mẹrinlelaadọta si wa lati ọgba ẹwọn Kirikiri. Olori ọgba ẹwọn naa ni awọn n sa ipa lati ri i pe awọn ẹlẹwọn naa ṣe daadaa ninu idanwo wọn. Iwa rere lẹṣẹ eniyan Awọn onimọ nipa ọrọ ẹlẹwọn ni, ida bii meje ninu mẹwaa awọn ẹlẹwọn ni o tun maa n ṣẹ ẹṣẹ ti yoo ran wọn pada sẹwọn. Wọn ni idi niyi ti iwe kika ninu ẹwọn ṣe pataki fun awọn ẹlewọn. Ọpọlọpọ awọn ẹlewọn naa lo tun maa n sọ pe, bi ko ba ṣe awọn ohun ti awọn kọ bi iṣẹ ọwọ ati iwe ninu ọgba ẹwọn, ti awọn ba jade, awọn kò ba pada si ẹnu iwa janduku ni. Àwọn iròyin tì ẹ leè ní ìfẹ síí: Ronke Oṣodi: òótọ ọrọ máa ń korò gan ni fáwa èèyàn Sàká: Oun ti orí bá yàn fún ẹdá ni kó ṣe : Ìbẹrẹ kìí ṣe oníṣẹ, àforitì ni iìpilẹṣẹ ilọsiwaju ẹdá 